Diari Oficial de la Generalitat Valenciana


Sumari del DOGV 9132, del 21-07-2021 (2021/7847)

RESOLUCIÓ de 15 de juliol de 2021, del Conseller d'Economia Sostenible, Sectors Productius, Comerç i Treball, per la qual es nomenen membres de la Comissió de Defensa de la Competència de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7847


Data del document
:   15-07-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 15 de juliol de 2021, del Conseller d'Economia Sostenible, Sectors Productius, Comerç i Treball, per la qual es nomenen membres de la Comissió de Defensa de la Competència de la Comunitat Valenciana. [2021/7847]  
Amb data 10 de juliol de 2017, mitjançant resolució dictada a l'empara del que es disposa en l'article 4.1 del Reglament sobre composició i funcionament de la Comissió de Defensa de la Competència de la Comunitat Valenciana, aprovat per Decret 50/2012, de 23 de març, del Consell, es va nomenar la presidenta i els vocals de la Comissió de Defensa de la Competència, que va ser publicada en el Diari Oficial de la Generalitat Valenciana el 12 de juliol de 2017, i amb efectivitat des del mateix dia de la seua publicació.  
Transcorreguts quatre anys des del seu nomenament, la presidenta i els vocals de la Comissió de Defensa de la Competència de la Comunitat Valenciana, han presentat la seua renúncia per motius personals, mitjançant escrit de 5 de juliol de 2021.  
A la vista del que es disposa en l'article 45 de l'Estatut d'Autonomia de la Comunitat Valenciana, i la disposició final segona de la Llei de 5/1983, de 30 de desembre, del Consell, en relació amb el que es disposa en l'article 23.2 de la Llei 3/2013, de 4 de juny, de creació de la Comissió Nacional dels Mercats i la Competència, que disposa que si durant el període de duració del mandat corresponent a un determinat conseller es produïra el seu cessament, el successor serà nomenat pel temps que restara al substituït per a la terminació del seu mandat, llevat que el cessament es produïra una vegada transcorreguts quatre anys des del nomenament, i en aquest cas no resulta d'aplicació aquest límit, i, per tant, la persona substituta serà nomenada pel període previst amb caràcter general.  
En conseqüència de tot això, de conformitat amb el que es disposa en l'article 28.ll) de la Llei 5/1983, de 30 de desembre, del Consell, en relació amb l'article 4.1 del Reglament sobre composició i funcionament de la Comissió de Defensa de la Competència de la Comunitat Valenciana, aprovat per Decret 50/2012, de 23 de març, del Consell, pel qual es crea la Comissió de Defensa de la Competència de la Comunitat Valenciana i s'aprova el seu Reglament, resolc  
  
Primer  
Nomenar titular de la Presidència de la Comissió de Defensa de la Competència de la Comunitat Valenciana, Carmen Rodilla Martí.  
  
Segon  
Nomenar titulars de les Vocalies de la Comissió de Defensa de la Competència de la Comunitat Valenciana, Carlos Gómez Asensio i José Miguel Corberá Martínez.  
  
Tercer  
El nomenament de la presidenta i els vocals s'efectuen per un període de cinc anys i sense possibilitat de renovació.  
  
La present resolució tindrà efectes des del dia de la seua publicació en el Diari Oficial de la Generalitat Valenciana.  
  
València, 15 de juliol de 2021.- El conseller d'Economia Sostenible, Sectors Productius, Comerç i Treball: Rafael Climent González,